

 **MEGHÍVÓ**

**Módosult az időpont!**

A 2021. december 17-ére meghirdetett közmeghallgatás időpontja módosul. Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 54. §-a alapján

**2021. december 21-én (kedden) 16:00 órai kezdettel**

a városháza konferencia termében (8380 Hévíz Kossuth u. 1.)

**KÖZMEGHALLGATÁST** tart.

A közmeghallgatáson a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.

A járványügyi helyzetre tekintettel jelezzük, hogy amennyiben személyesen nem kívánnak megjelenni a kérdéseket a közmeghallgatás előtt írásban a Hévíz Város Önkormányzat Képviselő-testületének címére vagy elektronikus úton a kabinet@hevizph.hu címre megküldve is fel lehet tenni.

A közmeghallgatást a polgármester vezeti. A képviselő-testület hozzájárulásával a felszólalások időkerete 3 perc. Hozzászólásra a szót a polgármester adja meg. A közmeghallgatás vezetésére, rendjére egyebekben a képviselő-testület ülésére vonatkozó szabályokat kell alkalmazni.

A járványügyi helyzetre tekintettel a szükséges védekezési intézkedések később kerülnek meghatározásra.

A közmeghallgatásról, mint képviselő-testületi ülésről hangfelvétel készül. A hozzászólás, kérdés esetén, amennyiben hozzászóló, kérdező megadja név és lakcím adatát, hozzájárulását az adatkezeléshez a GDPR szabályok szerint megadottnak tekintjük.

A közmeghallgatás időpontja a hivatalos hirdetőtáblán (Hévíz, Kossuth u. 1.) és a http://onkormanyzat.heviz.hu/ honlapon 2021. december 6-án közzétételre került, a módosítás 2021. december 15-én került közzétételre.

Hévíz, 2021. december 15.

 Tisztelettel:

Papp Gábor

polgármester

**HÉVÍZ VÁROS ÖNKORMÁNYZAT KÉPVISELŐ-TESTÜLETE**

8380 Hévíz, Kossuth Lajos u. 1. Pf.: 106 ▪ Telefon: +36 83 500 812 ▪ Fax: +36 83 500 814

kabinet@hevizph.hu